ལུགས་ཀྱི་གཞུང་ལུགས་ནང་ཆེས་ཕྲ་ཞིང་ཞིབ་པའི་བྱ་བ་དང་སྤྱོད་པས་མི་ཞིག་གི་གཤིས་ཀ་མཚོན་ཡོང་།དེ་བས་སྐྱེས་བུ་དམ་པས་ངེས་པར་དུ་རང་ཞིབ་བྱེད་ཤེས་དགོས་ཞེས་བཀོད་ཡོད།ཏང་ཡོན་ལས་བྱེད་པས་རང་ཞིབ་བྱེད་དགོས།ཏང་ཡོན་དང་ཁྱད་པར་དུ་འགོ་ཁྲིད་ལས་བྱེད་པ་ལ་དུས་རྒྱུན་དབང་ཆ་ངེས་ཅན་ཞིག་ཡོད་པས་རང་འགུལ་ངང་རྩ་འཛུགས་དང་ལམ་ལུགས་ཀྱི་ལྟ་སྐུལ་དང་ལེན་བྱེད་དགོས་པ་མ་ཟད།ད་དུང་རང་གཅུན་ལ་རྒྱུན་མི་ཆད་པར་ཤུགས་སྣོན་བརྒྱབ་སྟེ་སྟེགས་བུའི་སྟེང་འོག་དང་མིའི་མདུན་རྒྱབ་ནས་གཅིག་མཚུངས་ཡོང་དགོས་འདུགལྷག་པར་དུ་མིའི་ལྐོག་ཏུའམ་མི་མེད་དུས།དོན་ཞིབ་ཕྲ་ལ་ཐུག་དུས་སུ་འཁྱགས་པ་སྲབ་མོའི་སྟེང་དུ་འགྲོ་བ་དང་གཡང་གཟར་གྱི་མདུན་དུ་སླེབས་པ་བཞིན་ཐོག་མཐའ་བར་གསུམ་དུ་བག་མེད་དང་སྲོལ་འགལ་བྱེད་མི་རུང་།